Ақмола облысында ірі есірткі зертханасы жойылды
DATE: 13:25, 26 Сәуір 2024 | GMT +5
TITLE: Ақмола облысында ірі есірткі зертханасы жойылды
URL: https://kaz.inform.kz/news/akmola-oblisi-aumaginda-r-esrtk-zerthanasi-zhoyildi-f77ab0/
META: DATE: 13:25, 26 Сәуір 2024 | GMT +5
TOTAL WORDS: 106
AUTHOR(S):
TEXT: Прокуратураның мәліметінше, «Х» есімді әлдебір азамат куратордың нұсқауын басшылыққа ала отырып, психотроптық заттар мен олардың аналогтарын заңсыз жасау үшін барлық қажетті компоненттер мен жабдықтарды жинап, жасырын зертхананы ұйымдастыру мақсатында жеке үй тапқан. «Аталған зертханада тінту жүргізу барысында салмағы 33 кгнан асатын психотроптық заттар, салмағы 31 кгнан асатын химиялық сұйықтықтар, ыдыстарға оралған құрылғылар, зертханалық аспаптар және психотроптық заттардың аналогтары табылып, тәркіленді», - делінген хабарламада. Ақмола облысының қылмыстық істер жөніндегі мамандандырылған ауданаралық соты «Х» азаматын қылмыстың құралы болып табылатын автокөлік пен жеке үйін тәркілеп, 11 жылға бас бостандығынан айырды. Осыған байланысты Ақмола облысының прокуратурасы азаматтарды азық-түлік көкнәрінің үлкен көлемде сату фактілері анықталғаны туралы құқық қорғау органдарына хабарлауға шақырады
